NaiveNeuron/SloPal huggingface dataset:
Drábiková, Lucia, poslankyňa NR SR (2021-05-12):
Ďakujem za slovo. Vážený kolega, úplne súhlasím s konštatovaním a s potrebou zlepšiť situáciu opatrovateľov, takisto osobných asistentov. Sociálna oblasť a oblasť starostlivosti o zdravotne ťažko postihnutých občanov je naozaj veľmi zanedbávaná dlhé roky a jedným z cieľov, s ktorými som aj ja išla vlastne do politiky, bolo zlepšiť jednak odľahčovacie služby, zlepšiť pomoc práve odkázaným ľuďom na opatrovanie. Sama som v tejto veci podala zopár návrhov na ministerstvo, ktoré v súčasnosti pracuje na komplexnej reforme, ktorá sa týka toho, že bude zjednotený systém posudkovej činnosti. Pretože tí, ktorí sme sa stretli so situáciou opatrovania niekoho blízkeho, sme sa naozaj museli potýkať s obrovskou byrokraciou. Bolo potrebné získavať posudky, či už pre získanie opatrovateľky na meste, alebo pre získanie opatrovania v nejakom zariadení, takisto čo sa týkalo rôznych druhov kompenzácií. Systém je aktuálne neprehľadný, a preto aj ministerstvo v súlade s programovým vyhlásením vlády chce vytvoriť jednotný systém posudkovej činnosti, prehodnotiť celý systém poskytovania peňažných príspevkov. V tejto súvislosti chcem ešte poznamenať, že, samozrejme, ja som za to, aby opatrovatelia mali naozaj zabezpečené, zabezpečený dostatočný príjem aj podmienky na to, aby túto prácu mohli vykonávať, aby mohli aj oddychovať, samozrejme, aby mali nejakú tú sociálnu istotu aj v prípade, že by sa ocitli bez práce alebo že by museli tú opatrovanú osobu niekam odviesť. Takisto osobní asistenti. Čiže chýba nám tam naozaj veľa, veľa, čo treba spraviť. Nie sú tu v tomto... (Prerušenie vystúpenia časomerom.)
Kollár, Boris, poslanec NR SR (2018-10-17):
To isté, tiež som chcel reagovať, ale úplne mi zobral myšlienky, lebo to bolo zbytočné, úplne, pán kolega, zbytočné napadnutie, osobný útok. Ja tak isto nesúhlasím s pánom Beblavým. V tomto sme na jednej strane, ale, preboha živého, urážať takto osobne, je veľmi nešťastné a úplne zbytočné. Pán kolega, my takisto nepodporíme tento návrh zákona, ale z úplne iných dôvodov, a ktoré vysvetlím za chvíľku v rozprave.
V. Veteška, podpredseda NR SR: (2006-03-15):
J. Malchárek, podpredseda vlády a minister hospodárstva SR: Ďakujem, ďakujem, pán predsedajúci. Ja naozaj dve-tri vety. Držme sa toho, že schvaľujeme, alebo teda máme ambíciu schváliť zákon, tak ako povedal pán poslanec Mikuš, ako kvalitný zákon, ktorý Slovenská republika potrebuje. Ten politický rozmer a súvis s privatizáciou sa preceňuje a je výsledkom trošku aj nedorozumenia, pretože toto nie je dôvod ani nebude dôvod, prečo by sa nemali plniť dohody, ktoré boli uzavreté pred rokom, ak nie sme Urundi-Burundi, a proste zákony platia pre nás a rovnako aj podpísané zmluvy platia takisto pre nás, tak sa podľa toho aj musíme správať, keď chceme prispieť k tomu, aby sme mohli o Slovensku hovoriť ako právnom štáte, čo si myslím, že Slovensko je. Takže ja vás žiadam o podporu tohto návrhu zákona. K pánovi poslancovi Jadušovi. Tiež si myslím, že tu došlo viac-menej k nedorozumeniu, lebo s pozmeňujúcimi návrhmi pána poslanca Mikuša v zásade ako predkladateľ viem žiť, v miernom upravujú a zlepšujú jednotlivé ustanovenia tohto zákona a aj práve preto by bolo dobré tento zákon, samozrejme, schváliť. Ďakujem.
P. Farkas, poslanec: (2001-12-13):
J. Migaš, predseda NR SR: Po takomto spresnení prezentujeme sa a hlasujeme. Hlasujeme o návrhu uznesenia č. 2, ako ho spresnil pán spravodajca na základe rozpravy. (Hlasovanie.) Prítomných je 135 poslancov, za 81, proti 13, zdržalo sa 38, nehlasovali 3. Ďalej.
Štarchoň, Peter, poslanec NR SR (2016-12-01):
Ďakujem pánovi poslancovi Gröhlingovi, pretože naozaj predniesol relevantné fakty, ktoré sa týkajú systému vysokých škôl na Slovensku.
T. Galbavý, poslanec: (2006-02-02):
Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky. Ústavnoprávny výbor Národnej rady Slovenskej republiky, Výbor NR SR pre ľudské práva, národnosti a postavenie žien a Výbor NR SR pre vzdelanie, vedu, šport a mládež, kultúru a médiá v prijatých uzneseniach odporúčajú Národnej rade Slovenskej republiky predmetný návrh zákona schváliť s týmito pozmeňujúcimi a doplňujúcimi návrhmi – nebudem ich čítať, pretože ich máte pred sebou. O pozmeňujúcich a doplňujúcich návrhoch gestorský výbor odporúča hlasovať spoločne o bodoch 1 až 3 a tieto schváliť. Gestorský výbor na základe stanoviska výboru vyjadreného pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona podľa § 79 ods. 4 písm. e) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky a) odporúča Národnej rade Slovenskej republiky návrh poslancov Národnej rady Slovenskej republiky Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. v znení neskorších predpisov (tlač 1394), v znení pozmeňujúcich návrhov uvedených v tejto správe schváliť; b) určuje mňa ako za spoločného spravodajcu výborov, poveruje ma, aby som vystúpil na schôdzi Národnej rady Slovenskej republiky k uvedenému bodu ako spoločný spravodajca výborov a podal správu o výsledku jeho prerokúvania vo výboroch Národnej rady Slovenskej republiky podľa § 83, § 84 a § 86 zákona č. 350/1996 Z. z. o rokovacom poriadku NR SR v znení neskorších predpisov. Spoločná správa výborov Národnej rady Slovenskej republiky o návrhu poslancov NR SR Kataríny Tóthovej a Milana Urbániho na vydanie zákona, ktorým sa dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. v znení neskorších predpisov, bola schválená uznesením Výboru Národnej rady Slovenskej republiky pre vzdelanie, vedu, šport a mládež, kultúru a médiá zo dňa 31. januára 2006 č. 469. Pán predsedajúci, ďakujem, skončil som, otvorte rozpravu, prosím.
Glváč, Martin, podpredseda NR SR (2017-03-23):
V rozprave ďalej vystúpi pán poslanec Grendel, nech sa páči. (Striedanie predsedajúcich.)
Laurenčík, Milan, podpredseda NR SR (2021-09-24):
Prosím, prezentujme sa a hlasujme o návrhu zákona ako celku s odporúčaniami gestorského výboru. (Hlasovanie.) Prítomných 133, za 85, proti 8, zdržalo sa 40, hlasovali všetci. Konštatujem, že sme schválili vládny návrh zákona o mechanizme na podporu obnovy a odolnosti. Kolegyne, kolegovia, to bolo z hlasovania všetko. Vyhlasujem teraz trojminútovú prestávku, aby sme mohli pokračovať v ďalšom programe. (Prestávka.)
Obrimčáková, Bibiána, poslankyňa NR SR (2012-09-20):
Teraz budeme hlasovať o bode 3 spoločnej správy.
Laurenčík, Milan, podpredseda NR SR (2021-10-27):
Pán poslanec, ďakujem. Pre budúcnosť by som vás chcel poprosiť, najskôr musíte prečítať odôvodnenie až potom čítať pozmeňujúci návrh už bez toho odôvodnenia. Nechal som vás ešte teraz tak dohovoriť, ale pre budúcnosť. Na vaše vystúpenie neboli faktické poznámky, preto vyhlasujem všeobecnú rozpravu za skončenú a pýtam sa, či chce zaujať stanovisko navrhovateľ. Nech sa páči, pán minister, máte slovo.
Laurenčík, Milan, podpredseda NR SR (2020-07-15):
Prosím, prezentujme sa a hlasujme o pridelení výborom. (Hlasovanie.) Prítomných 133, za 118, proti 0, zdržalo sa 15, všetci hlasovali. Konštatujem, že aj tento návrh sme schválili. Vážené panie poslankyne, páni poslanci, keďže máme odsúhlasené, že dnes budeme rokovať do 20.00 hod., a je veľký predpoklad, že skončíme vlastne jeden bod, dva body, ktoré ešte máme prerokovať, dávam procedurálny návrh v mene štyroch poslaneckých klubov a pýtam sa, či je všeobecný súhlas, aby sme po prerokovaní týchto bodov, keď to nestihneme do 20.00 hod., rokovali ďalej a nakoniec hlasovali. Je všeobecný súhlas? (Súhlasná reakcia z pléna.) Ďakujem veľmi pekne. Takže sme odsúhlasili, že po prerokovaní týchto bodov, aj keď to neskončí do 20.00 hod., na konci hlasujeme. Ďakujem veľmi pekne. Vyhlasujem dvojminútovú prestávku, aby sme sa nastavili na ďalšie hlasova... na ďalšie rokovanie. (Dvojminútová prestávka.) (Po prestávke.)
Huba, Mikuláš, poslanec NR SR (2013-05-14):
Ďakujem pekne. Navrhujem, aby sme hlasovali o týchto návrhoch uznesení: „1. Národná rada žiada vládu, aby zdôvodnila, prečo v termíne do 31. 3. 2013 nepredložila do Národnej rady odpočet plnenia Národnej stratégie trvalo udržateľného rozvoja Slovenskej republiky, ako jej to ukladá príslušné uznesenie Národnej rady, 2. Národná rada žiada vládu, aby na najbližšiu schôdzu predložila správu o príprave Slovenskej republiky na nové programovacie obdobie Európskej únie na roky 2014 až 2020, 3. Národná rada žiada vládu Slovenskej republiky, aby na najbližšiu schôdzu predložila odpočet plnenia programového vyhlásenia vlády za prvý rok svojho pôsobenia.“ Ďakujem.
Paška, Pavol, predseda NR SR (2012-10-29):
Pán poslanec Galko, namietate? (Reakcia poslanca.) Pán poslanec trvá na tom, aby sme hlasovali, čiže vznáša námietku. Budeme hlasovať o námietke pána poslanca Galka. (Hlasovanie.) 137 prítomných, 51 za, 80 proti, 2 sa zdržali, 4 nehlasovali. Námietku sme neschválili, takže nebudeme o jeho návrhu hlasovať. Ešte raz vás poprosím pani spravodajkyňa, dámy a páni, poprosím o pozornosť k tomu druhému návrhu.
Laššáková, Jana, podpredsedníčka NR SR (2013-09-12):
Ďakujem, pán minister. V poradí tretiu otázku položil pán poslanec Zoltán Daniš ministrovi hospodárstva Slovenskej republiky Tomášovi Malatinskému a otázka znie: „Vážený pán minister, môžete, prosím, v nadväznosti na 4. zasadnutie Medzivládnej komisie pre hospodársku, priemyselnú a vedecko-technickú spoluprácu medzi Slovenskou republikou a Ukrajinou informovať o prijatých konkrétnych záveroch?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Laššáková, Jana, podpredsedníčka NR SR (2015-12-15):
S reakciou, pán poslanec Hraško, nech sa páči.
Jurinová, Erika, podpredsedníčka NR SR (2014-05-16):
Ďakujem, pán minister. Pani spravodajkyňa nechce vyjadriť postoj k rozprave. Prerušujem rokovanie o tomto bode programu. A pristupujeme k prvému čítaniu o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov. Vládny návrh zákona je uverejnený ako tlač 970, návrh na jeho pridelenie na prerokovanie výborom je v rozhodnutí č. 973. Nech sa páči, pani ministerka, uveďte návrh zákona.
Ďuriš Nicholsonová, Lucia, podpredsedníčka NR SR (2016-10-25):
Pán poslanec Grendel.
Heger, Eduard, poslanec NR SR (2017-09-13):
Úplne súhlasím s tou záverečnou vetou, že naozaj ak sa chceme baviť o tomto ústave, tak by to malo byť úplne iným spôsobom, a ten dialóg by mal byť úplne ináč vedený, a nie takouto nejakou pseudonovelou. Ja by som chcel poukázať práve na tú, na ten samotný názov a doplniť aj to, čo odznelo v rozprave, že je to Ústav pamäti národa, veľmi konkrétneho úseku, a táto pamäť je veľmi dôležitá, aby bola objektívna. A vieme, že ešte stále nie je veľa vecí, ktoré boli odhalené z tejto pamäti, a toto je asi, myslím si, že to je najkľúčovejšie, čo musíme brať do úvahy, keď sa rozprávame vôbec o Ústave pamäti národa, o tom, čo s ním ideme urobiť. Pretože niekedy môžeme a ja mám z tej rozpravy, aj z tých argumentov niekedy pocit, že ideme tu manažérsky ako keby niečo tak upratať, ale vôbec nemyslíme na to, na čo tento ústav má slúžiť a ako to môže zasiahnuť do práve jeho práce. A mne sa práve preto páčila aj tá myšlienka, ktorá odznela, ktorú ste povedali, pán kolega, to je, že ten, že to je inštitút sebaobrany demokracie pred recidívou totality. Že toto podľa mňa veľmi dobre vystihuje a toto by sme mali mať stále na pamäti, pretože to je niečo, čo ešte teda tí, ktorí to zažili, si to pamätajú a nesú tú myšlienku, a je ťažké odovzdať následky histórie novej generácie o to prácnejšie a o to dôležitejšie. Ďakujem.
Baránik, Alojz, poslanec NR SR (2017-02-03):
Tak ja, aby som túto reakciou uviedol do patričného tónu, tak trochu necharakteristicky uvediem to. Budem reagovať najprv na kolegu Marosza. Viem, o čom hovorí. Ja sám som synom matky, ktorá hovorila dokonale po maďarsky budapeštskou maďarčinou, rečou bola vzdelaná aj v maďarčine a hovorila dokonale po slovensky, pretože bola aj prekladateľka do slovenského jazyka z mnohých jazykov a bola Slovenska. Takže dúfam, že ma nikto nejde obviňovať z toho, že chcem nejak ukracovať práva maďarskej menšiny slovenskej, naopak, ja chcem poukázať na to, o čom boli tie druhé dva príspevky, že, samozrejme, týka sa to väčšiny, ale tá menšina, ktorá urgentne potrebuje sa domôcť práva, tak tá sa ho domôcť nemôže a my medzitým tu riešime niečo, čo uznávam, že je relevantné, ale riešime to tak, aby sme poukázali na to, akí sme úžasní, a pritom je to, žijeme v krajine, ktorá, bohužiaľ, trpí tým, že nie je právny štát. Tak to je.
R. Zajac, minister zdravotníctva SR: (2004-10-28):
Myslím si, že najsprávnejším riešením je to, čo ja už si dovolím povedať celkom opakovane, že podľa mňa už budúca vláda by mohla rezort sociálnych vecí a rezort zdravotníctva spojiť do jedného, aby sme vytvorili komplexný systém sociálnozdravotnej ochrany občana. Pretože sú ľudia, ktorí sú v hmotnej núdzi a ktorých hmotná núdza sa môže poplatkami v zdravotníctve zhoršovať. A viete, že aj s pánom ministrom Kaníkom teraz už vedieme celkom serióznu diskusiu o tom, ako by sme mohli spresniť tieto dávky. Ja by som len chcel povedať, že slovo reforma – to je posledná veta, pán predseda – slovo reforma je tak sprofanované, že reforma sa robí v celej Európe, aj keď sa nedeje nič, aj v Čechách sa robí reforma, a sociálne tlaky obyvateľov sú v celej Európe. Takže viem o tom probléme. Problém je, že to musí riešiť potom v tom vzťahu nemocnica ako poskytovateľ ku svojmu klientovi, k poistencovi, k pacientovi. Nevie to riešiť ministerstvo z nejakej, by som povedal, „moci úřední“, pretože to nemáme akoby v náplni práce. Ale som rád, že ste túto tému otvorili, pretože je dobré o tom hovoriť.
Glváč, Martin, podpredseda NR SR (2018-12-04):
Ďakujem. S faktickými poznámkami štyria poslanci. Končím možnosť prihlásiť sa. Poslankyňa Cigániková.
F. Devínsky, poslanec: (2007-12-04):
(Prerušenie rokovania o 12.14 hodine.) (Pokračovanie rokovania o 14.00 hodine.)
Laurenčík, Milan, poslanec NR SR (2018-10-19):
Pán poslanec Kvorka, ďakujem za vašu reakciu. No, s tou prítomnosťou ste to zrejme nepochopili. Ja som hovoril o tom, že my v tom zákone sledujeme, alebo teda navrhujeme, aby, aby vláda dala informáciu, ktorí ministri a či pán premiér budú prítomní na tej časti hodina otázok. Samozrejme, že je to tak, ako hovoríte, že keď poslanec, ktorý otázku dal a nie je prítomný, tak tá otázka sa nezodpovedá. Neviem, čo to má ako s demokraciou, čo ste mi teraz ako hovoril, bo ja vám neprikazujem, aby ste kládli otázky alebo aké otázky máte klásť, ale je to prinajmenšom smiešne, keď si pozriete a tie otázky, päť otázok rovnakých dávate z jednej, z jednej strany svojmu vlastnému premiérovi. Teda aspoň mne sa to zdá také divné. A nielen mne, to aj ľudia, ktorí nás stretávajú, tak sa na to tak... (Prerušenie vystúpenia časomerom.)
Paška, Pavol, predseda NR SR (2012-10-16):
Dámy a páni, budeme pokračovať prvým čítaním o vládnom návrhu zákona č. 223 o odpadoch, prerokovávame ho na základe súhlasu Národnej rady v skrátenom legislatívnom konaní. Takže poprosím pána ministra životného prostredia Slovenskej republiky Petra Žigu, aby uviedol vládny návrh. (Rokovanie o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 262.)
Krnáč, Kamil, poslanec NR SR (2011-04-05):
Ďakujem. Ku všetkým, ktorí sa dožadujú dlhšej doby na diskusie a na konzultácie ohľadne tohto zákona, chcem povedať len jedno, s postupujúcim časom a s pribúdajúcimi diskusiami tie návrhy, ktoré padali, boli čím ďalej tým katastrofálnejšie. Dokonca sa objavil návrh na to, aby dlhoroční starostovia alebo primátori dostávali doživotnú rentu. Takže to len ilustruje, v akom štádiu by nakoniec ten návrh skončil, keby tá diskusia bola príliš dlhá. Ďakujem.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 146 poslancov, za 85, proti 19, zdržalo sa 42 poslancov. Konštatujem, že návrh sme schválili. Teraz prosím pána poslanca Senka, aby uviedol hlasovanie v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti ministerstva kultúry (tlač 1087). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov , tlač 1087.)
Mikuš, Jozef, poslanec NR SR (2014-12-04):
Ďakujem pekne. Pani podpredsedníčka, vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona uvedeného pod tlačou 1198. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia uvedeného návrhu zákona je zrejmý dôvod a účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady pre verejnú správu a regionálny rozvoj a Výbor Národnej rady pre ľudské práva a národnostné menšiny. Za gestorský výbor navrhujem Výbor Národnej rady pre verejnú správu a regionálny rozvoj a odporúčam, aby predmetný návrh zákona výbory prerokovali do tridsať dní a gestorský výbor do tridsaťdva dní od prerokovania návrhu zákona v Národnej rade v prvom čítaní. Pani podpredsedníčka, prosím, otvorte rozpravu.
Federič, Igor, poslanec NR SR (2019-09-11):
Pán predsedajúci, keďže sme odhlasovali body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
Kollár, Boris, predseda NR SR (2022-12-20):
Prosím, prezentujme sa hlasujeme. Pán kolega, keď budete hlasovať, tak môžete si to dať do toho vedľajšieho zariadenia, to už máme naučené. (Hlasovanie.) Prítomných 136 poslancov, za 87, proti 8, zdržalo sa 40, nehlasoval 1. Uvedený návrh sme schválili.
Laššáková, Jana, podpredsedníčka NR SR (2013-03-19):
Nech sa páči, pani poslankyňa Tomanová, prihlásená do rozpravy, máte slovo.
Žiga, Peter, poslanec NR SR (2011-09-13):
Ďakujem pekne, pán predseda. Pán poslanec Matej, ja som vás počúval a všimol som si aj vaše pomôcky pri vašej prezentácii a zaujal ma ten papier, mimochodom, nie ste prvý, ktorý argumentuje tým, že o koľko vy ste znížili výdavky, a myslím, že ste tu vypočítali, že je to 700-tisíc eur ročne. Viete, keď príde niekto napríklad z Košíc ako ja do Bratislavy a prenajme si byt v centre mesta, tak stojí nejakú sumu. Keď si ho prenajme v Devínskej Novej Vsi, stojí tiež nejakú sumu. Určite nie je rovnaká a určite, keby som si to prenajal ja v Devínskej Novej Vsi, tak nebudem hovoriť, že som ušetril. Pretože ma to stojí potom ďalšie peniaze na doprave, na transporte a na podobných veciach, ktoré nebude teraz znášať táto vláda, ale budú to znášať občania. Občania Košíc. A mimochodom, keď ste hovorili o tom, že je to taký nevýhodný prenájom tej druhej budovy, ktorá teraz už nie je v hre, tak mi povedzte potom, ale zodpovedzte na otázku, prečo iné štátne úrady si tam priestory prenajímajú? Že by to bola dohoda? Ďakujem.
K. Tóthová, poslankyňa: (2005-06-29):
Pán minister si veľmi pamätá, keď som vystúpila s otázkou detskej pohotovosti. Povedal, že aj on súhlasí, že je neúnosný stav v Bratislave, poprípade aj v iných mestách, ale že nemá kompetenciu. Takisto izby opilcov. Takisto povedal, že  zdravotné sestry nie sú ocenené, ale ministerstvo nič nemôže. To je skutočne veľmi zlá situácia, pretože občan má povinnosť prispievať do poisťovní, ale naopak štát nemá kompetenciu, aby niektoré povinnosti tým, ktorí sa podieľajú na zabezpečení zdravotnej starostlivosti, aby ich uložil. Predsa toto je anomália, ku ktorej sme dospeli, a hovorím potom, načo máme ministerstvo a takto to ďalej nemôže ísť. Štát... (Prerušenie časomierou.)
Maďarič, Marek, poslanec NR SR (2010-11-03):
Ďakujem za slovo. Pán poslanec Marcinčin, počúval som vás veľmi pozorne z viacerých dôvodov. Hovorili ste zrozumiteľne aj pre mňa neekonóma, logicky a čo ma veľmi zaujalo, dokázali ste na téme zákona o platových pomeroch otvoriť aj širšie národohospodárske otázky a vedel by som si predstaviť určite, aspoň za mňa osobne, podporu napríklad aj na tú tému fiškálnej rady. Dúfam, že táto moja faktická poznámka vám nepoškodí, preto aj dodám, že určite sú témy, na ktorých sa nezhodneme. Ale v kontexte iných vystúpení naozaj chcem veľmi oceniť takéto vecné vystupovanie, ktoré môže byť určite podkladom na dosiahnutie nejakého konsenzu v otázkach, na ktorých, myslím, je všeobecne zhoda, že by sme nejakým spôsobom mali solidarizovať. Takže ten názor, ktorý ste prezentovali, ja určite podporujem. Ďakujem.
Hrnčiar, Andrej, podpredseda NR SR (2018-05-09):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre sociálne veci, predsedníčke tohto výboru poslankyni Alene Bašistovej.
Hrnčiar, Andrej, podpredseda NR SR (2018-02-06):
Ďakujem. Jedna faktická poznámka, pani poslankyňa Cigániková.
Cigániková, Jana, poslankyňa NR SR (2018-11-21):
Ďakujem za slovo. V napätí ste, čo, hh? (Povedané s úsmevom.) Na tajné hlasovanie o návrhu na odvolanie Andreja Danka z funkcie predsedu Národnej rady Slovenskej republiky bolo vydaných a poslanci si osobne prevzali 90 hlasovacích lístkov, teda na hlasovaní bolo prítomných 90 poslancov. Po vykonaní tajného hlasovania overovatelia Národnej rady republiky... (Zasmiatie sa rečníčky kvôli lapsusu.) Po vykonaní tajného hlasovania overovatelia Národnej rady Slovenskej republiky (zaznievanie gongu) spočítali hlasy a zistili, že v tajnom hlasovaní o návrhu na odvolanie predsedu Národnej rady Slovenskej republiky z 90 odovzdaných hlasovacích lístkov boli 2 neplatné. Z 88 platných hlasovacích lístkov overovatelia zistili, že o návrhu na odvolanie Andreja Danka z funkcie predsedu Národnej rady Slovenskej republiky hlasovalo za 61 poslancov, proti 26 poslancov, zdržal sa 1 poslanec. Overovatelia konštatujú, že v tajnom hlasovaní nebol Andrej Danko odvolaný z funkcie predsedu Národnej rady Slovenskej republiky. (Potlesk.) Tlieskate podpore 26 hlasov.
Švejna, Ivan, poslanec NR SR (2013-09-18):
Ďakujem. Ja súhlasím so Zsoltom Simonom a skutočne chcem ešte zdôrazniť, keď spomínal príklad SCP Ružomberok, ktorý dostal 25-miliónovú daňovú úľavu, pritom nevytvoril žiadne nové pracovné miesto. Všetci podnikatelia blednú závisťou, čo sa dá všetko vybaviť. A samozrejme, keď tento podnikateľ potom hovorí, že vôbec podnikateľom nezáleží na sadzbe dane, tak takému podnikateľovi fakt nezáleží na sadzbe dane. A ešte pripomeniem, že aj zamestnávateľské zväzy boli zhrozené, že v tomto prípade. To znamená, že skutočne je to explicitný zlý prípad a každý, ktorý sa proste snaží mať záujem o verejné financie, vidí, že je to jednoducho vyhadzovanie peňazí. A súhlasím aj s pánom Simonom, no tak nech sa publikuje tá nevýhodná zmluva, aby každý daňový poplatník vlastne vedel, že čo nakoniec zaplatí. To znamená, hovorím teraz o SPP, o tej nevýhodnej zmluve, ktorá samozrejme bude potom musieť byť, nie štát, ale daňoví poplatníci, či už formou dlhu alebo iným spôsobom zaplatená.
Vašečka, Richard, poslanec NR SR (2017-12-06):
Ďakujem veľmi pekne. Dve veci. Jedna vec. Igor, si podnikal, priebeh tvojho podnikania je známy, zarobil si, nie si 25 rokov v politike ako napríklad pán premiér, ale v podstate aj z veľkej časti Robert Kaliňák, ktorému dnes vyslovujeme nedôveru, to nezabudnem vždy pripomenúť, a nie si odkázaný na nič z tohto, nie si odkázaný na peniaze z politiky a zaplatil si viac daní možno, ako pán premiér zarobil na svojich platoch teda oficiálne. Druhá vec je, že na reakciách na teba vidieť, na toto vystúpenie, že neustále tu ide nejaká mašinéria, nejaký scenár, pripravené príspevky, ktoré sa snažia odviesť pozornosť... (Reakcie z pléna.) Prosím? Nemám náhodou ja slovo, páni? (Prerušenie vystúpenia predsedajúcim.)
Laššáková, Jana, podpredsedníčka NR SR (2012-09-19):
Na vystúpenie pána poslanca s faktickými poznámkami pán poslanec Galko a Fedor. Končím možnosť prihlásiť sa s faktickými poznámkami. Nech sa páči, pán poslanec Galko.
Doležal, Andrej, minister dopravy a výstavby SR (2020-11-05):
Nie, nie, nie, ďakujem, odkážem alebo budem tlmočiť pánovi ministrovi.
Goga, Pavol, poslanec NR SR (2015-11-25):
Ďakujem za slovo, pán predseda. Kolegyne, kolegovia, v rozprave nevystúpil žiaden poslanec. Pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených v bodoch 1 až 48 v IV. časti spoločnej správy spoločne a tieto schváliť. Prosím, pán predseda, dajte o tom hlasovať.
Martvoň, Anton, poslanec NR SR (2014-11-10):
No, ďakujem pekne, no, pán Frešo, to vaše vystúpenie bolo vystúpenie hodného generála bez armády. Vy chcete radiť mne a kolegovi Briximu, aby sme išli medzi ľudí a na centrálny príjem vysvetľovať niečo? Vy hovoríte o premiérovi a zbabelosti a o tom, že má byť premiér chlap? To hovoríte a radíte vy ako človek, ktorý sa zamkol vo vlastnej centrále SDKÚ, vymkol svojho vlastného člena SDKÚ pána Mateja? To hovoríte vy?! Pán Frešo, ďalej chcem sa spýtať, vy tu vo veľkom rozprávate o vývare a schránkových firmách. No zjavne máte s tým v SDKÚ veľkú skúsenosť, keď vaše verejné obstarávania na VÚC-ke za 11 mil. eur rieši prokuratúra. Zjavne ste ešte nenašli ten vývar z SDKÚ a z tých schránkových firiem u vás doma, v SDKÚ. Asi to hľadáte, preto vám to tak vadí, alebo o tom tak básnite. Pán Frešo, vy hovoríte kolegovi Briximu, že má buchnúť do stola, ísť vymeniť predsedu strany, vy, čo za vaše odvolanie hlasovalo 160 z 210 delegátov?! Vy hovoríte o vnútornej očiste v strane? Však nežartujte! Vy hovoríte o obmene mladých, keď vaša mládežnícka organizácia odišla z SDKÚ? Vy nám tu idete hovoriť? Pán Frešo, vy sa rozplývate nad tým, že pán podpredseda strany Marek Maďarič vystúpil pred nami ako členmi. No zjavne mu závidíte, lebo mal pred kým vystúpiť. Vaši podpredsedovia strany odišli od vás! (Potlesk.) Čiže, pán Frešo, nežartujte. Nežartujte a zamyslite sa sami nad sebou a nad vašou trojpercentnou SDKÚ. (Potlesk.)
B. Bugár, podpredseda NR SR: (2005-02-03):
D. Štrofová, poslankyňa: Ďakujem, pán predsedajúci. Ja sa chcem len veľmi krátko vyjadriť ako k predkladateľovi a jeho reči, tak aj, samozrejme, k predrečníkovi. Myslím si tiež, že tento návrh je veľmi potrebný. A prichádza, myslím si, už v poslednú chvíľu, kedy možno pomôcť Matici slovenskej. Mňa len trošku mrzí, že práve pomáhame len týmto okrajovým spôsobom, čo vidno práve, keď sa prerokúva rozpočet koncoročný, teda na ďalší rok, keď Matica je jedna z posledných, ktorej máme záujem tuná navýšiť v kapitole trošku prostriedky na jej fungovanie a prevádzkovanie práve aj takýchto budov. Takže verím, že ako im pomôžeme tento raz s budovami a s majetkom, tak im pomôžeme aj pri zostavovaní štátneho rozpočtu, ktorý aj tieto zhodou okolností zohľadní, tak aby vedeli a mohli spravovať svoj majetok dosť dôstojným spôsobom. Ďakujem.
Paška, Pavol, predseda NR SR (2013-12-11):
Ďakujem pekne, pán poslanec. Faktické poznámky na vaše vystúpenie nie sú. Pán poslanec Mikloško, je 11.55 hodín, myslíte si, že to zvládnete, aby som vás neprerušoval? (Reakcia poslanca.) Tak potom, nech sa páči.
Andreánsky, Ladislav, poslanec NR SR (2015-05-05):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo, ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Figeľ, Ján, podpredseda NR SR (2014-10-24):
Aj na vystúpenie pána poslanca sú dve faktické poznámky. Nech sa páči, Martin Poliačik.
Pellegrini, Peter, podpredseda NR SR (2020-07-07):
Ďakujem pekne, pani pos... europoslankyňa. Z rovnakej frakcie teraz dávam slovo pánovi europoslancovi Michalovi Wiezikovi, nech sa páči.
Viskupič, Marián, poslanec NR SR (2020-11-24):
Hlasovať budeme dnes o 17. hodine.
Richter, Ján, poslanec NR SR (2022-12-07):
Odporúčanie gestorského výboru nebolo prijaté.
Blaha, Ľuboš, podpredseda NR SR (2024-01-23):
Posledná faktická poznámka dnes večer, pani poslankyňa Mária Kolíková, nech sa páči.
Hrnčiar, Andrej, podpredseda NR SR (2019-09-20):
Pani poslankyňa Gaborčáková.
Lebocký, Tibor, poslanec NR SR (2015-03-12):
Ďakujem za slovo. Vážená pani podpredsedníčka, milé kolegyne, kolegovia, vážený pán minister, vážení prítomní, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (parlamentná tlač 1422). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali nasledovné výbory: Ústavnoprávny výbor Národnej rady Slovenskej republiky, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30. apríla 2015 a v gestorskom výbore do 4. mája 2015. Pani podpredsedníčka, skončil som, otvorte, prosím, všeobecnú rozpravu.
Hrnčiar, Andrej, podpredseda NR SR (2017-06-21):
Pani poslankyňa Jurinová.
Figeľ, Ján, podpredseda NR SR (2013-03-26):
Nech sa páči, s reakciou Alojz Hlina.
Číž, Miroslav, poslanec NR SR (2011-09-06):
Pani ministerka, ja myslím, že môžem povedať, že uznáte, že my oceníme vecnosť diskusie. Len problém je ten, z toho vášho vystúpenia zase mám dojem, no, oddelenie Súdnej rady šéfa a oddelenie Najvyššieho súdu, aké má miesto a dôsledky z tohto rozdelenia, aké to má miesto alebo aký to má význam pri riešení hlavných problémov, aktuálnych problémov súdnictva? To je parciálny problém, kde si viem predstaviť tú diskusiu, pokiaľ by to nemalo tento personálny rozmer, ktorý tak kritizujeme, a možno o tom rozprávať. Ale obávam sa, či to bude oddelené, alebo spolu, sa absolútne nič nestane alebo vôbec to zásadným spôsobom neovplyvní aktuálny stav súdnictva, pani ministerka. A teraz skúsme sa pozrieť, asi ako my by sme mohli len tak veľmi cvične to skúsiť naformulovať, ktoré sú hlavné problémy súčasného súdnictva. Ja napríklad vidím problém naozaj vzťah štátu reprezentovaného predovšetkým teda výkonnou mocou vo vzťahu k súdnej moci. Asi ako má vyzerať? Ako vyzerá na jednej strane nezávislosť súdnictva ako chránená hodnota a na druhej strane nevyhnutná pracovnoprávna kontrola. Do akej miery vieme riešiť slobodu a nezávislosť v rozhodovaní, teda ale zároveň s tým spätá ale aj možnosť zneužitia tohto statusu tej nezávislosti, to je problém. Aké máme efektívne mechanizmy? Tretí zásadný problém, etika v súdnictve, otázka sudcovskej samokontroly, fungovanie systému, doriešovanie ho, všetky možné ďalšie riadiace akty, ktoré môžu v tomto smere vytvárať podhubie pre riešenie hlavných problémov. To znamená, tá hierarchia podľa môjho názoru stojí niekde inde, aká je štruktúra veci, v ktorej sa predkladajú tu, a práve to, v akej štruktúre to chodí sem, evokuje práve ten jednoznačný iba politický moment. Takže akonáhle získame aspoň trošku pocit, že ideme hľadať naozaj hierarchiu hodnôt, ktoré môžu zlepšiť súdnictvo na Slovensku, aspoň k tomu aktivity budú aspoň trošku zodpovedať, v každom prípade je to priestor na to, aby sme začali konečne niečo zmysluplne robiť. Ďakujem.
Zmajkovičová, Renáta, podpredsedníčka NR SR (2014-09-17):
Faktické poznámky na vystúpenie pána poslanca, dve. Uzatváram možnosť prihlásiť sa. Pán poslanec Jarjabek.
Jurík, Beáta, poslankyňa NR SR (2023-12-19):
Ďakujem za slovo. Kolega Dubéci, ja som si tvoj prejav strašne užívala a zároveň som sa pozrela teda na tých pár koaličných poslancov tam na pravej strane, z ktorých tu už zostala ozaj iba hŕstka a strašne by som chcela vedieť, čo sa dialo v ich hlavách, keď ťa počúvali, oni si to pravdepodobne tak veľmi neužívali, avšak neverím alebo teda nechcem veriť, že aspoň pár z nich s tebou, s nami nesúhlasili a že si skutočne myslia, že môžeme fungovať takto ako akože parlament, lebo akože demokracia. To budú možno tí, ktorí opustili tú sálu hneď po tvojom prejave. Neviem. A áno, veľa vecí, ktoré si pomenoval, sú akože. Ale dve sú určite skutočné. Prvou je rozprava, ktorú tu spoločne s ďalšími opozičnými stranami vedieme, je slušná, odborná, žiadne akože. No a tou druhou vecou, to sú tí ľudia tam von. Osemnásťtisíc ľudí na námestí v Bratislave a ďalšie tisíce v iných mestách. Oni sú skutočne tam, pretože majú tohto akože dosť. Ďakujem. (Potlesk.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-11-30):
Vážený pán podpredseda Národnej rady, ctené dámy a vážení páni, dovoľte mi, aby som uviedol v druhom čítaní vládny návrh zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a tiež ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Vláda návrh zákona prerokovala v septembri a prijala k nemu uznesenie č. 597. Hlavným účelom tohto návrhu zákona je zabezpečiť spoľahlivosť a nespochybniteľnosť vykonaných kontrol motorových vozidiel v staniciach technickej kontroly a na pracoviskách emisnej kontroly. Zavádza sa týmto návrhom povinnosť monitorovať priestory kontrolnej linky stanice technickej kontroly a priestory pracoviska emisnej kontroly prostredníctvom monitorovacích záznamových zariadení. Účelom je vylúčiť možnosť, aby technici vykonali technickú kontrolu a emisnú kontrolu bez pristavenia motorového vozidla. Účelom monitorovania je zvýšiť efektívnosť a objektívnosť výkonu štátneho odborného dozoru nad dodržiavaním ustanovených postupov pre vykonávanie kontrol. Návrh zákona upravuje schvaľovanie jednotlivo dokončovaného vozidla, tiež upravuje správne poplatky v súvislosti so schvaľovaním takto jednotlivo dokončovaného vozidla a v súvislosti so schvaľovaním vhodnosti monitorovacieho záznamového zariadenia. Tiež sa ním zvyšujú sankcie pre technikov za vykonanie kontroly bez pristavenia vozidla a upravuje sa rozsah sankcií pre oprávnené osoby. Táto navrhovaná právna úprava je v súlade s Ústavou Slovenskej republiky, platným právnym poriadkom ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná. S pozmeňovacími návrhmi, ktoré sú uvedené v spoločnej správe výborov Národnej rady, súhlasím. Aj preto si vás dovoľujem požiadať o ďalšiu podporu pri prerokovávaní predloženého vládneho návrhu zákona. Ďakujem pekne.
Bugár, Béla, podpredseda NR SR (2019-06-25):
Prezentujme sa a hlasujme. (Hlasovanie.) Prítomných 147 poslancov, za 78, proti 47, zdržalo sa 21, 1 nehlasoval. Bod 15 sme schválili.
Pellegrini, Peter, predseda NR SR (2014-11-26):
Prezentujme sa a hlasujme o pozmeňujúcom návrhu pána poslanca Demiana. (Hlasovanie.) Prítomných 141 poslancov, za 80, proti 1, zdržalo sa 60 poslancov. Konštatujem, že váš pozmeňujúci Národná rada schválila.
Ďurica, Ondrej, poslanec NR SR (2022-09-28):
Ja chcem poďakovať, samozrejme, aj na tú predchádzajúcu faktickú, ale na tú poslednú pána Beluského. Samozrejme, sme pripravení... (Prerušenie vystúpenia predsedajúcim.)
B. Bugár, podpredseda NR SR: (2004-02-03):
Nech sa páči, pán minister, môžete sa vyjadriť k rozprave.
P. Hrušovský, predseda NR SR: (2004-03-03):
Páni kolegovia, trošku tichšie. A poprosím teraz pána poslanca Mitríka, aby z poverenia výboru informoval Národnú radu o stanovisku výboru pre verejnú správu k prerokúvanému vládnemu návrhu zákona. Nech sa páči. K. Mitrík, poslanec: Vážený pán predseda, vážené kolegyne, kolegovia, vážení prítomní, predseda výboru pre verejnú správu ma určil za spravodajcu k vládnemu návrhu zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov, v súlade s rokovacím poriadkom. Konštatujem, že uvedený návrh zákona z formálnoprávnej stránky spĺňa všetky náležitosti v zmysle rokovacieho poriadku Národnej rady v znení neskorších predpisov, ako aj náležitosti uvedené v legislatívnych pravidlách. Zo znenia návrhu zákona je zrejmý účel navrhovanej úpravy a obsahuje v dôvodovej časti informácie, ktoré vyplývajú z rokovacieho poriadku. Návrh sa nedotýka prioritných oblastí uvedených v čl. 70 Európskej dohody o pridružení a v čl. 81 upravujúcom oblasť životného prostredia. Problematika vládneho návrhu zákona nie je prioritou podľa Partnerstva pre vstup. Tak ako pán minister spomínal, doba si vyžiadala novelizáciu tohto zákona a zmenu postavenia hlavných kontrolórov na úrovni miest a obcí a jednak na úrovni vyšších územných celkov. Mám stanoviská jednak Asociácie hlavných kontrolórov miestnych samospráv, ako aj stanoviská Asociácie hlavných kontrolórov samosprávnych krajov. Sú síce v podstate diametrálne odlišné, ale pripomienkujú a povedal by som, dá sa povedať, že pre druhé čítanie vytvárajú rámec, aby zákon mohol byť ešte doplnený a skvalitnený. Zdá sa mi, že pripomienky Asociácie hlavných kontrolórov miestnych samospráv sú adresné, ktoré bude možné zapracovať do uvedeného návrhu zákona. Sú tam v tomto zákone uvedené aj isté sporné ustanovenia, ktoré bude treba ešte právne analyzovať. Je tam ustanovenie, že kontrolu je možné vykonávať aj u právnických osôb, v ktorých má majetkovú účasť obec a iné osoby, ktoré nakladajú s majetkom obce. Bude treba zvážiť, či je možné, uvediem príklad, v akciovej spoločnosti, ktorá má svoje orgány predstavenstvo a dozornú radu, ešte posielať na kontrolu aj kontrolóra v prípade, že mesto má tam minoritnú účasť, že nie je majoritným akcionárom. Vychádzajúc z oprávnení, ktoré pre mňa ako pre spravodajcu vyplývajú z rokovacieho poriadku, odporúčam, aby Národná rada sa uzniesla v zmysle rokovacieho poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady v zmysle rokovacieho poriadku navrhujem, aby vládny návrh zákona prerokovali výbory: ústavnoprávny výbor, výbor pre financie, rozpočet a menu, výbor pre verejnú správu a výbor pre sociálne veci a bývanie. Za gestorský výbor navrhujem Národnej rade výbor pre verejnú správu. Odporúčam, aby výbory predmetný vládny návrh zákona prerokovali v lehote do 23. apríla 2004 a gestorský výbor do 30. apríla 2004. Pán predseda, skončil som, otvorte rozpravu.
Paška, Pavol, predseda NR SR (2012-10-26):
Hlasujeme. (Hlasovanie.) 132 prítomných, 125 za, 7 sa zdržali. Schválili sme uznesenie k správe o poľnohospodárstve a potravinárstve. Pán poslanec Glenda uvedie v druhom čítaní hlasovanie o návrhu poslancov Otta Brixiho, Richarda Rašiho, Pavla Pašku a Milana Géciho na vydanie zákona, ktorým sa mení a dopĺňa zákon č. 401 o meste Košice. Je to tlač 199. (Hlasovanie o návrhu poslancov Národnej rady Slovenskej republiky Otta Brixiho, Richarda Rašiho, Pavla Pašku a Milana Géciho na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov , tlač 199.)
K. Sárközy, poslankyňa: (2008-10-22):
Po prvé, vybavovanie živnostenského povolenia nie je jednoduchá záležitosť, ale podľa mňa podobná záležitosť je aj tá, keď sa tieto živnostenské povolenia potom rušia, povedzme, po pol roku alebo po pár mesiacoch.  Neviem, čo ste týmto chceli dosiahnuť. Ja by som bola rada, keby ste to vysvetlili. Ďakujem.
Matovič, Igor, poslanec NR SR (2012-07-02):
Pán poslanec Frešo, hovorili ste o tom, že teda základnú spravodlivosť alebo tú mieru spravodlivosti by sme mali hľadať aj voči tým, ktorí tieto dávky platia. Však, samozrejme, tak som to myslel. Čiže my keď hľadáme spravodlivosť spoločnosti, tak tá spoločnosť sa skladá z ľudí, ktorí dnes na dávky pracujú a ktorí tie dávky poberajú, takže myslel som to, samozrejme, medzi týmito dvomi skupinami ľudí. Čiže aby ľudia, tá väčšinová možno spoločnosť alebo pracujúca spoločnosť netrpela pocitom, že na niekoho dopláca. Aby ale teda vedeli, že keď niekto nedodržuje, nespráva sa ako plnohodnotný člen spoločnosti, tak tá spoločnosť ho nejakým spôsobom trestá. Keď hovoríte o tom, že teda tou kvázi retroaktivitou, na ktorú som upozornil, že vlastne, ak by sme teda dosiahli to, že odsunieme riešenie toho problému možno o štyri roky, takže vlastne potom by už ten problém bol príliš veľký a treba radšej teraz už začať ho riešiť a vlastne byť retroaktívny, tak dovolím si nesúhlasiť. Nikdy nesmieme byť retroaktívni, nikdy by sme nemali meniť pravidlá dozadu. Ak ľudia pred tromi, štyrmi rokmi nevedeli o tom, že raz ich pracovná aktivita bude nejakým spôsobom v budúcnosti posudzovaná, tak nie je správne dnes ju posudzovať. Ale nič nám nebráni v tom, aby sme dnes urobili čiaru a možno o pol roka už posudzovali ten prvý polrok, ktorý by sme urobili, a v tom prvom polroku už môžeme vyhodnocovať možno, či z toho prvého polroka aspoň mesiac pracoval niekto. Čiže možno, okej, o pol roka už môžeme byť nie retroaktívni, ale budeme spravodliví. A pán poslanec Novotný, aby sme sa potom pochopili ako, my nejdeme do osád s Alojzom, že ideme ľutovať Rómov v osadách, že chúďatká, ako tam žijú. Nie. V prvom rade ideme s posolstvom, že skončili časy, že niečo, alebo že koláče budú bez práce. A chceme to povedať z očí do očí týmto ľuďom a vôbec sa toho. (Prerušenie vystúpenia časomerom.)
Kollár, Boris, predseda NR SR (2022-10-06):
Prosím, prezentujme sa a hlasujeme. (Hlasovanie.) Prítomných 132 poslancov, za 90, proti 5, zdržalo sa 36, nehlasoval 1. Konštatujem, že sme tento návrh schválili. Ďalej prosím spravodajcu, ktorého určil navrhnutý gestorský výbor pre kultúru a médiá, poslanca Róberta Haláka, aby uviedol hlasovanie o bode 136 schváleného programu, ktorým je prvé čítanie o návrhu poslancov Grendela, Andrejuvovej a Čekovského na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, tlač 1176. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Gábora Grendela, Anny Andrejuvovej a Kristiána Čekovského na vydanie zákona, ktorým sa dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1176.)
T. Lebocký, poslanec: (2006-09-07):
Zároveň odporúča vláde Slovenskej republiky po a raz ročne predložiť Národnej rade Slovenskej republiky správu o priebehu odstraňovania následkov živelnej pohromy a o postupe prác pri obnove území postihnutých živelnou pohromou. Po druhé, vypracovať spoločný postup rezortov Ministerstva pôdohospodárstva Slovenskej republiky, Ministerstva životného prostredia Slovenskej republiky a Ministerstva vnútra Slovenskej republiky na realizáciu opatrení zabraňujúcich šíreniu biotických škodlivých činiteľov a požiarov a predložiť ho Výboru Národnej rady Slovenskej republiky pre pôdohospodárstvo, životné prostredie a ochranu prírody. Národná rada Slovenskej republiky zároveň ukladá Výboru Národnej rady Slovenskej republiky pre pôdohospodárstvo, životné prostredie a ochranu prírody vykonávať kontrolu priebehu odstraňovania následkov živelnej pohromy a postup prác pri obnove území postihnutých živelnou pohromou.“
Jurinová, Erika, podpredsedníčka NR SR (2014-06-03):
O slovo v zmysle rokovacieho poriadku požiadal pán poslanec Hrušovský ako predkladateľ. Nech sa páči, máte slovo.
L. Žitňanská, poslankyňa: (2009-10-28):
S odporúčaním gestorského výboru schváliť.
Sulík, Richard, predseda NR SR (2011-07-12):
Uzatváram možnosť sa prihlásiť s faktickou poznámkou. Máme troch poslancov. Pán poslanec Matovič.
Šeliga, Juraj, podpredseda NR SR (2021-03-16):
Ďakujem pekne. Poprosím pani poslankyňu Halgašovú, ktorá je spravodajkyňa určená navrhnutým gestorským výborom pre pôdohospodárstvo a životné prostredie, aby... na druhú stranu (povedané predkladateľovi, ktorý sa posadil na miesto spravodajcu) ... aby nás informovala o návrhu stanoviska. Nech sa páči.
Danko, Andrej, podpredseda NR SR (2023-11-15):
Na vystúpenie pána poslanca faktické poznámky štyri. Nech sa páči, poslanec Hlina.
T. Cabaj, podpredseda NR SR: (2010-03-09):
S reakciou na faktické poznámky pani poslankyňa Klára Sárközy. Nech sa páči.
Glváč, Martin, podpredseda NR SR (2019-09-19):
Ďakujem. Vyhlasujem všeobecnú rozpravu za skončenú. Pani navrhovateľka? Nie. Pani spravodajkyňa? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Návrh zákona je uverejnený ako tlač 1573, návrh na jeho pridelenie na prerokovanie výborom je v rozhodnutí č. 1677. Dávam slovo poslancovi Ivanovi, aby uviedol návrh zákona.
Beluský, Martin, poslanec NR SR (2021-05-28):
Ďakujem za slovo, pán podpredseda. Chcel by som poďakovať poslancovi Marianovi Kotlebovi za kultivovaný prejav, ktorý bol hlavne k veci, a pri tejto príležitosti si dovolím zdôrazniť a pripomenúť, že práve pri tejto správe máme možnosť vidieť, ako veľmi sa tá Európska únia vzďaľuje od toho, prečo tá Európska únia vôbec vznikla. Už teraz, keď si pozrete, za posledný rok o čom rokuje Európsky parlament, že 90 % tých vecí sú nelegislatívne hlúposti, všelijaké uznesenia a správy k situácii na Seychelách, v Mali, a ako podporiť utečencov, a žiadne ekonomické, hospodárske nejaké, nejaká podpora pre členské štáty, ako zlipšiť, zlepšiť životné situáciu, ako podporiť pôrodnosť, to tam absolútne vôbec nič nenájdete. Čiže práve táto správa ukazuje občanom Slovenskej republiky, že členstvo Slovenskej republiky v Európskej únii je čím ďalej, tým viacej menej dôležité a je naozaj cesta aj čas na to, aby sme sa vydali cestou obnovy suverenity. Ďakujem pekne.
Pellegrini Peter, predseda NR SR (2015-11-20):
Prezentujme sa hlasujme o treťom pozmeňujúcom návrhu pani poslankyne Žitňanskej. (Hlasovanie.) Prítomných 125 poslancov, za hlasovalo 45, proti bolo 70, zdržalo sa 9, nehlasoval 1. Neschválili sme tento pozmeňujúci návrh.